CELEX: 62013TN0083
Language: mt
Date: 2013-02-11 00:00:00
Title: Kawża T-83/13 P: Appell ippreżentat fil- 11 ta’ Frar 2013 minn BS mis-sentenza mogħtija mit-Tribunal għas-Servizz Pubbliku fit- 12 ta’ Frar 2012 fil-Kawża F-90/11, BS vs Il-Kummissjoni

6.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 101/29
            
         Appell ippreżentat fil-11 ta’ Frar 2013 minn BS mis-sentenza mogħtija mit-Tribunal għas-Servizz Pubbliku fit-12 ta’ Frar 2012 fil-Kawża F-90/11, BS vs Il-Kummissjoni
   (Kawża T-83/13 P)
   2013/C 101/58
   Lingwa tal-kawża: it-Taljan
   
      Partijiet
   
   
      Appellant: BS (Messina, l-Italja) (rappreżentant: C. Pollicino, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   
               —
            
            
               tiddikjara dan l-att tal-appell ammissibbli u fondat;
            
         
               —
            
            
               tannulla s-sentenza kkontestata;
            
         
               —
            
            
               tikkonferma li r-“Regolamenti komuni dwar l-assigurazzjoni kontra inċidenti u mard relatat max-xogħol tal-uffiċjali tal-Komunitajiet Ewropej”, ikopru “s-sistema kollha tal-ġilda” u mhux biss “il-ħruq fil-fond u ċ-ċikatriċi patoloġiċi tas-sistema tal-ġilda”;
            
         
               —
            
            
               tipprovdi li jkun kostitwit bord mediku ġdid, bil-kompitu li jirrevedi il-każ tal-appellant;
            
         
               —
            
            
               tikkundanna l-Kummissjoni għall-ispejjeż tal-kawża.
            
         
      Aggravji u argumenti prinċipali
   
   Dan l-appell ippreżentat kontra s-sentenza li ċaħdet rikors intiż, essenzjalment, għall-annullament tad-deċiżjoni li biha l-awtorità li għandha s-setgħa tal-ħatra kkonkludiet il-proċeduri mibdija skont l-Artikolu 73 tar-Regolamenti tal-Persunal tal-Unjoni Ewropea fejn iddikjarat li ma kienx hemm ħsara għall-integrità psikofiżika, bħala riżultat ta’ aggressjoni subita mill-appellant.
   Insostenn tal-appell tiegħu, l-appellant jinvoka żewġ aggravji.
   
               (1)
            
            
               L-ewwel aggravju bbażat fuq ksur tal-Artikolu 22(3) tar-Regolamenti dwar l-assigurazzjoni.
               Huwa ddikjarat f’dan ir-rigward li, kuntrarjament għal din id-dispożizzjoni, il-bord mediku ma ddeċidiex b’mod kolleġġjali u, barra minn hekk, meta kkonfrontat bi problema legali, huwa ma ddikjarax lilu nnifsu inkompetenti.
            
         
               (2)
            
            
               It-tieni aggravju bbażat fuq ksur tal-Artikolu 73 tat-Tabella ta’ Riferiment Ewropea għall-evalwazzjoni tal-ħsara psikofiżika għall-finijiet mediċi.
               
                           —
                        
                        
                           Skont l-appellant, bis-sentenza kkontestata t-Tribunal għas-Servizz Pubbliku ċaħad ir-rikors mingħajr ma pprovda l-interpretazzjoni mixtieqa u preċiża dwar il-kwistjoni li wieħed ikun jaf jekk ir-Regolamenti komuni msemmija jkoprux s-sistema kollha tal-ġilda, jew, pjuttost, il-ħruq fil-fond u ċ-ċikatriċi patoloġiċi tas-sistema tal-ġilda.